KYK: Vreugdevure brand in Thailand | Netwerk24
Eerbewyse rol in vir Karla
Karla Pretorius bring 'n handvol trofeë terug na Suid-Afrika.
11 Julie 2018 09:26
Leerlinge vier die redding van die jong Thaise sokkerspan wat Dinsdag uit 'n grot gered is voor die Tsjiang Rai Pratsjanukroh-hospitaal, waar die seuns ná die redding geneem is. Foto: Reuters/Athit Perawongmetha
Die mense van Thailand het Woensdag met verligting, dankbaarheid en vreugde gereageer op die suksesvolle redding van die laaste van die 12 seuns en hul afrigter wat in 'n oorstroomde grot vasgekeer is.
Dit het 'n einde gebring aan dié ontbering wat Thailand en die wêreld vir 17 dae in 'n greep van spanning gehad het.
Mense staan langs die pad en kyk hoe die laaste ambulans Dinsdag verbyry. Foto: Reuters
Die laaste lede van die groep van 13 van die Wildevarke-sokkerspan is Dinsdagaand uit die Tham Loeang-grotte gebring en na 'n hospitaal sowat 70 km van daar af geneem.
Hulle het aangesluit by hul spanmaats wat in kwarantyn gehou word en sal in die hospitaal bly.
Die span was sedert 23 Junie in die grotkompleks in die noorde van Thailand vasgekeer toe hulle dit ná 'n sokkeroefening gaan verken het.
#Hooyah, wat verwys na 'n kreet van die Thaise vlootlede wat aan die redding deelgeneem het, was ook 'n gewilde hutswoord onder Thais wat hul steun aan die honderde reddingswerkers aanlyn getuig, insluitend duikers van oor die wêreld heen.
"There was only a tiny bit of hope, but that's all we had to work with."
Thai Navy Seal chief talks about successful cave rescue mission in BBC exclusive interview
— BBC Breaking News (@BBCBreaking) July 11, 2018
Cave rescue: 'Hope became reality' says Navy Seal chief https://t.co/vePnFAmowc
Not all heroes wear capes. This one donned a wetsuit and abandoned his holiday to look after the health of 13 frightened Wild Boars. ??‍?????????????????????????????? https://t.co/fJUCp88PEC
Narongsak Osottanakorn, hoof van die reddingspoging, het mense in Thailand en wêreldwyd Dinsdag by 'n mediakonferensie bedank.
"Die operasie is suksesvol omdat ons krag gehad het, die krag van liefde. Almal het liefde aan die 13 spanlede gestuur."
Hy het bevestig dat die drie vlootlede en 'n dokter wat saam met die seuns in die grot agtergebly het, ook veilig teruggekeer het.
Die seuns se ouers sal hulle Woensdag kan besoek.
"Hulle het huis toe gegaan om te stort en dan sal hulle in die hospitaal, agter 'n glaspaneel, kan besoek aflê."
Joernaliste wat oor die drama berig het deel hul vreugde. Foto: Reuters
Die ouers kan glo nog nie hul kinders aanraak of vashou nie uit vrees dat die seuns infeksies kan opdoen.
Intussen het die drama in Thailand ook weerklink in Rusland, waar die Sokkerwêreldbeker sy einde bereik. Spelers van Frankryk en Engeland het die nuus oor die redding verwelkom en hul beste wense aan die jong sokkerspan op Twitter geplaas.
Die sokkerbeheerliggaam Fifa het ook die redding verwelkom, maar aangedui dat die span te swak is om Sondag se eindstryd in Moskou by te woon, berig Sport24.
'n Soektog op Google met die sleutelwoorde "Thai cave rescue" het Dinsdag 359 miljoen uitslae opgelewer, met die belangstelling wat sedert verlede week 'n hoogtepunt bereik het toe Britse duikers die seuns gevind het.
Araya Hargate, een van Thailand se topaktrises, het 'n tekening van die seuns wat deur reddingswerkers omring word Dinsdag op haar Instagram-blad gedeel, wat 7,9 miljoen volgelinge het.
After all.. the world is not such a bad place ?????? 10/07/2018 #humanityfaithrestored #thailandcaverescue